
[bookmark: _GoBack]EXPUNERE DE MOTIVE
CONTEXTUL PROPUNERII
1.	Normele aplicabile contribuțiilor financiare din partea Fondului european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:1]. [1: 	JO L 153, 3.5.2021, p. 48.] 

2.	La 23 septembrie 2025, Belgia a depus cererea EGF/2025/007 BE/Casa pentru a obține o contribuție financiară din partea FEG, ca urmare a disponibilizărilor de la Casa[footnoteRef:2] din Belgia. [2: 	Disponibilizările au avut loc în cele două societăți ale consorțiului Casa, Casa International și Casa Logistics.] 

3.	După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului (UE) 2021/691, că sunt îndeplinite condițiile pentru acordarea unei contribuții financiare din partea FEG. 
REZUMATUL CERERII
	Cererea FEG
	[bookmark: _Hlk212110034]EGF/2025/007 BE/Casa

	Stat membru
	Belgia

	Regiunea sau regiunile vizate (nivel NUTS 2[footnoteRef:3]) [3: 	Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1–56.] 

	Provincia Anvers (BE21)

	Data depunerii cererii
	23 septembrie 2025

	Data confirmării primirii cererii
	23 septembrie 2025

	Data la care a fost disponibilă traducerea
	22 octombrie 2025

	Data cererii de informații suplimentare
	5 noiembrie 2025

	Termenul pentru furnizarea informațiilor suplimentare
	27 noiembrie 2025

	Termenul pentru finalizarea evaluării
	17 februarie 2026

	Criteriul de intervenție
	Articolul 4 alineatul (2) litera (a) din Regulamentul (UE) 2021/691

	Întreprinderea principală
	Casa International NV

	
Numărul de întreprinderi vizate
	2

	Sectorul (sectoarele) de activitate economică
(Diviziunea NACE Rev. 2)[footnoteRef:4] [4: 	JO L 393, 30.12.2006, p. 1.] 

	Diviziunea 47 (Comerț cu amănuntul, cu excepția autovehiculelor și motocicletelor) și diviziunea 52 (Antrepozitare și activități auxiliare pentru transporturi)

	Perioada de referință (patru luni):
	6 martie 2025 – 6 iulie 2025

	Numărul de disponibilizări în perioada de referință (a)
	416

	Numărul total de beneficiari eligibili
	416

	Numărul total de beneficiari vizați
	416

	Bugetul pentru servicii personalizate (EUR)
	2 168 980

	Bugetul pentru implementarea FEG[footnoteRef:5] (EUR) [5: 	În conformitate cu articolul 7 alineatul (5) din Regulamentul (UE) 2021/691.] 

	86 000

	Bugetul total (EUR)
	2 254 980

	Contribuția FEG (85 %) (EUR)
	1 916 733


EVALUAREA CERERII
Procedura
[bookmark: _Hlk176343556]4.	La 23 septembrie 2025, Belgia a depus cererea EGF/2025/007 BE/Casa în termen de 12 săptămâni de la data la care au fost îndeplinite criteriile de intervenție prevăzute la articolul 4 alineatul (2) litera (a) din Regulamentul (UE) 2021/691. Comisia a confirmat primirea cererii la aceeași dată. Comisia a intrat în posesia traducerii cererii la 22 octombrie 2025 și a solicitat Belgiei informații suplimentare la 5 noiembrie 2025. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete, în cursul căruia Comisia trebuie să finalizeze evaluarea conformității cererii cu condițiile de acordare a unei contribuții financiare, expiră la 17 februarie 2026.
Eligibilitatea cererii
Întreprinderile și beneficiarii vizați
5.	Cererea se referă la 416 lucrători disponibilizați, a căror activitate în cadrul Casa a încetat. Întreprinderea își desfășoară activitatea în sectoarele economice clasificate în diviziunea 47 din NACE Rev. 2 (Comerț cu amănuntul, cu excepția autovehiculelor și motocicletelor) și în diviziunea 52 (Antrepozitare și activități auxiliare pentru transporturi). Disponibilizările au avut loc în regiunea NUTS 2 din provincia Anvers (BE21).
	Întreprinderile și numărul disponibilizărilor în perioada de referință

	Casa International NV (comerț cu amănuntul)
	257

	Casa Logistics NV (antrepozitare) 
	159

	
Numărul total de întreprinderi: 2
	Numărul total de disponibilizări: 
	416

	Numărul total de persoane a căror activitate independentă a încetat: 
	0

	Numărul total de lucrători eligibili și de persoane care desfășoară activități independente eligibile: 
	416


Criteriile de intervenție
[bookmark: _Ref372189348]6.	Belgia a depus cererea în temeiul criteriilor de intervenție prevăzute la articolul 4 alineatul (2) litera (a) din Regulamentul (UE) 2021/691, care prevede drept condiție încetarea activității a cel puțin 200 de lucrători disponibilizați, într-o perioadă de referință de patru luni, într-o întreprindere dintr-un stat membru, inclusiv lucrători disponibilizați de furnizorii și producătorii din aval și/sau lucrători independenți a căror activitate a încetat.
7.	Perioada de referință de patru luni pentru cerere este cuprinsă între 6 martie 2025 și 6 iulie 2025.
8.	Încetarea activității în perioada de referință a avut loc după cum urmează:
1. 257 de lucrători disponibilizați de Casa International,
1. 159 de lucrători disponibilizați de Casa Logistics.
Calcularea disponibilizărilor și a cazurilor de încetare a activității
9.	În temeiul articolului 6 primul paragraf litera (a) coroborat cu articolul 5 primul paragraf litera (c) din Regulamentul (UE) 2021/691, încetarea activității lucrătorilor disponibilizați în cursul perioadei de referință a fost calculată de la data încetării de facto a contractului de muncă sau de la data expirării acestuia.
Beneficiari eligibili
10.	Numărul total de beneficiari eligibili este de 416.
Descrierea evenimentelor care au determinat disponibilizările și încetarea activității
11.	Casa cuprinde două societăți: Casa International, cu 65 de puncte de vânzare cu amănuntul pe întreg teritoriul Belgiei, și Casa Logistics, responsabilă cu depozitarea și distribuția către aceste puncte de vânzare.
12.	Disponibilizările sunt rezultatul dificultăților financiare cu care se confruntă Casa de mai mulți ani, parțial din cauza rolului care a crescut mult al comerțului electronic. Concurența internațională s-a intensificat, de asemenea, ceea ce a dus la solicitarea unei protecții în raport cu creditorii în 2020. Casa a fost vândută societății Globitas în 2021 și revândută societății suedeze AAS Retail în 2024. 
13.	Casa s-a confruntat apoi din nou cu dificultăți financiare din cauza unui deficit acut de lichidități, care a dus la vânzări de lichidare în magazine în vara anului 2024 și la pierderea mai multor locuri de muncă în departamentul de marketing de la sediul central din Olen. La sfârșitul lunii octombrie 2024, Casa a sesizat din nou Tribunalul Comercial pentru șase luni de protecție în raport cu creditorii, în vederea unei posibile reluări a procedurii.
14.	Nu au existat cumpărători potențiali serioși ai societății, iar Casa International și Casa Logistics au fost declarate falimentare de către Tribunalul Comercial din Anvers la 6 martie 2025, ceea ce a dus la pierderea locurilor de muncă pentru 416 lucrători. 
Impactul preconizat al disponibilizărilor asupra economiei și a ocupării forței de muncă la nivel local, regional sau național 
15.	În 2024, peste 11 000 de întreprinderi au dat faliment în Belgia, ceea ce reprezintă o creștere de 8 % față de 2023 și cel mai mare număr după 2013[footnoteRef:6]. Numai în Flandra, peste 6 000 de întreprinderi au fost declarate falimentare. Numărul de locuri de muncă pierdute în urma falimentelor în 2024 a fost estimat la un total de 29 245, din care 60 % în Flandra. Iar în prima jumătate a anului 2025, falimentele din Belgia au cauzat pierderea a peste 15 000 de locuri de muncă, dintre care 51 % în Flandra[footnoteRef:7].  [6: 	Sursă: Statbel (falimente în 2024).
]  [7: 	Sursă: Statbel (Falimente și disponibilizări în Belgia pe lună). ] 

16.	Cele 63 de magazine ale Casa sunt răspândite în Flandra și Bruxelles, dar atât sediul central, cât și centrul de distribuție se află în Olen (provincia Anvers). Aproximativ jumătate dintre angajații afectați se află în jurul Belgiei, iar cealaltă jumătate este concentrată la centrul de distribuție și la sediul central. Ca urmare a acestei concentrări, ocuparea forței de muncă în regiunea Olen a fost deosebit de afectată.
17.	În regiunea Neteland, din care face parte și Olen, numărul locurilor de muncă vacante raportate serviciilor publice de ocupare a forței de muncă a scăzut cu 11 % în perioada iunie 2024 - mai 2025 comparativ cu ultimele 12 luni, iar numărul persoanelor aflate în căutarea unui loc de muncă a crescut cu 7 % în august 2025 comparativ cu aprilie 2024. 
18.	Lucrătorii care și-au pierdut locul de muncă sunt în principal asistenți de vânzări și personal din depozite. În pofida faptului că numărul locurilor de muncă vacante pentru locuri de muncă directe în sectorul comerțului cu amănuntul (inclusiv al comerțului cu ridicata) a scăzut în Flandra în ultimii ani[footnoteRef:8], există în continuare un deficit de forță de muncă în sectorul comerțului cu amănuntul[footnoteRef:9]. Prin urmare, cei mai afectați asistenți de vânzări au șanse mari de a găsi un loc de muncă. [8: 	Din iunie 2023 până în mai 2024, numărul de posturi vacante a scăzut cu 11,4 % în comparație cu ultimele 12 luni (sursa: VDAB). ]  [9: 	În perioada iunie 2024 - mai 2025, peste 7 400 de posturi vacante au fost comunicate direct VDAB pe teritoriul Flandrei. ] 

19.	Găsirea unui nou loc de muncă va fi mai dificilă pentru personalul numeros din depozite afectați de la centrul de distribuție. Există multe persoane aflate în căutarea unui loc de muncă care caută acest tip de muncă. Și, deși există cerere de lucrători în depozite, multe dintre persoanele aflate în căutarea unui loc de muncă nu au competențele sau calificările adecvate (de exemplu, pentru motostivuitor, stivuitor cu catarg retractabil) și vor avea nevoie fie de perfecționare și/sau de muncă într-o altă regiune, fie de trecerea la o ocupație diferită. 
Aplicarea Cadrului de calitate al UE pentru anticiparea schimbărilor și restructurare (QFR) 
20.	Belgia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și a restructurării. Legislația națională a muncii[footnoteRef:10] privind gestionarea activă a restructurării impune întreprinderilor în curs de restructurare să înființeze o unitate de ocupare a forței de muncă, care să furnizeze servicii de plasare pe piața muncii a personalului disponibilizat în contextul concedierilor colective. Cu toate acestea, în caz de faliment, această obligație legală nu se aplică. În schimb, în Flandra[footnoteRef:11] este prevăzută o plasă de siguranță, care implică finanțarea de către stat a parcursului de plasare a personalului disponibilizat descris mai jos la punctul 26, înlocuind serviciile de consiliere și de plasare a personalului disponibilizat de care acești lucrători disponibilizați nu beneficiază.  [10: 	Decretul regal din 10 noiembrie 2006 de modificare a Decretului regal din 9 martie 2006.]  [11: 	Decretul guvernului flamand din 18 martie 2011 de punere în aplicare a articolului 5 alineatul (1) punctul (2) litera (e) din Decretul din 7 mai 2004 privind înființarea, în temeiul dreptului public, a agenției independente externe a Serviciului flamand pentru ocuparea forței de muncă și formare profesională (VDAB).] 

21.	În ceea ce privește activitățile întreprinse pentru a sprijini lucrătorii disponibilizați, Belgia a raportat că au fost organizate mai multe sesiuni de informare la scurt timp după faliment, între 28 martie și 4 aprilie 2025. Serviciile de plasare a personalului disponibilizat au început la începutul lunii aprilie, iar la 17 iunie 2025 a fost organizat un târg al locurilor de muncă la Westerlo. 
Complementaritatea cu acțiuni finanțate din fonduri naționale sau din fonduri ale Uniunii
22.	Belgia a confirmat faptul că măsurile descrise mai jos care primesc o contribuție financiară din partea FEG nu vor beneficia și de contribuții financiare din partea altor instrumente financiare ale Uniunii.
23.	Pachetul coordonat de servicii personalizate completează acțiunile finanțate prin alte fonduri naționale sau ale UE.
Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale
24.	Belgia a indicat că pachetul coordonat de servicii personalizate a fost elaborat în consultare cu experți și cu partenerii sociali, în conformitate cu articolul 7 alineatul (4) din Regulamentul (UE) 2021/691. Pachetul final de măsuri a fost prezentat sindicatelor ABVV[footnoteRef:12] și ACV[footnoteRef:13] la 2 iulie 2025. [12: 	Algemeen Belgisch Vakverbond - Federația Generală a Muncii din Belgia.]  [13: 	Algemeen Christelijk Vakverbond – Confederația sindicatelor creștine.] 

Beneficiarii vizați și măsurile propuse
Beneficiarii vizați
25.	Se preconizează că vor participa la măsuri toți cei 416 lucrători disponibilizați. În conformitate cu articolul 8 alineatul (7) litera (f) din Regulamentul (UE) 2021/691, defalcarea acestor lucrători în funcție de gen, grupă de vârstă și nivel de studii este următoarea:
	Categorie
	Numărul 
beneficiarilor preconizați

	Gen:
	Bărbați:
	135
	(32,5 %)

	
	Femei:
	281
	(67,5 %)

	
	Persoane non-binare
	0
	(0,0 %)

	Grupa de vârstă:
	Sub 30 de ani:
	61
	(14,7 %)

	
	30-54 de ani:
	234
	(56,3 %)

	
	Peste 54 de ani:
	121
	(29,1 %)

	Nivelul de instruire
	Învățământ secundar inferior sau sub acest nivel[footnoteRef:14]  [14: 	ISCED 0-2.] 

	95
	(22,8 %)

	
	Învățământ liceal[footnoteRef:15] sau postliceal[footnoteRef:16] [15: 	ISCED 3.]  [16: 	ISCED 4.] 

	245
	(58,9 %)

	
	Învățământ terțiar[footnoteRef:17] [17: 	ISCED 5-8.] 

	76
	(18,3 %)


Măsurile propuse
[bookmark: _Ref372214239]26.	În conformitate cu articolul 8 alineatul (7) litera (h) din Regulamentul (UE) 2021/691, pachetul coordonat personalizat care urmează să fie pus la dispoziția lucrătorilor disponibilizați constă în următoarele măsuri: 
Grupul operativ: Un grup operativ compus din experți cu experiență în furnizarea de orientări privind procesele de concediere colectivă și cunoștințe aprofundate privind piața locală a muncii va organiza și va desfășura sesiuni de informare, va defini parcursuri personalizate împreună cu lucrătorii pentru reîncadrarea în muncă și le va reajusta, dacă este necesar. 
Plasarea pe piața muncii a personalului disponibilizat: Serviciile de plasare pe piața muncii a personalului disponibilizat includ atât activități colective, cât și activități individuale, cum ar fi un interviu inițial și orientare individuală, certificarea competențelor dobândite, orientări privind utilizarea platformei digitale „My Career” (Mijn Loopbaan) a VDAB (Serviciile publice de ocupare a forței de muncă din Flandra) pentru căutarea unui loc de muncă, precum și orientări înainte, în timpul și după târgul de locuri de muncă. De asemenea, se oferă sprijin în cadrul sesiunilor „Job-up”, în cadrul cărora lucrătorii se pot deplasa pentru a primi ajutor cu întrebări referitoare la candidatura lor pentru un loc de muncă. 
[bookmark: _Hlk215479487]Medierea activă: Mediatorii VDAB estimează potențialul persoanelor aflate în căutarea unui loc de muncă, le îndrumă, încearcă să le coreleze cu angajatori potriviți și le îndrumă către măsuri de perfecționare, dacă este necesar. De asemenea, se acordă sprijin în ceea ce privește pregătirea lucrătorilor pentru viitoarele cereri de locuri de muncă, redactarea unor CV-uri atractive și dobândirea competențelor necesare pentru desfășurarea cu încredere a unui interviu de angajare.
Orientări: VDAB poate îndruma o persoană aflată în căutarea unui loc de muncă către o organizație parteneră atunci când acest lucru este considerat util în funcție de nevoile, profilul și stadiul carierei persoanei respective. Fiecare organizație oferă un program personalizat, care include orientări, căutarea de locuri de muncă vacante, evaluarea și consolidarea competențelor digitale, ajutor în utilizarea instrumentelor digitale pentru căutarea unui loc de muncă și sprijin mental. Aceste servicii sunt furnizate prin intermediul unui sistem de cupoane valorice pentru a asigura libertatea de alegere a lucrătorilor. 
Formare și recalificare: Lucrătorii au acces la o gamă largă de cursuri de formare, furnizate de VDAB sau de furnizori externi de formare. Aceștia pot alege fie să își dezvolte în continuare competențele în propriul domeniu, fie să se recalifice complet în ocupații cu deficit de forță de muncă. Înainte de programul de formare, un mediator VDAB efectuează un screening individual pentru a adapta parcursul de învățare la motivația, competențele și oportunitățile de dezvoltare personală ale fiecărui participant. Nivelul de formare în domeniul competențelor digitale este adaptat la obiectivul profesional al persoanei aflate în căutarea unui loc de muncă. Se pune un accent deosebit pe consolidarea competențelor tehnice și digitale ale participanților prin metodologii de învățare hibridă – o combinație de învățare în clasă, digitală și bazată pe experiență. Participanții selecționați vor primi un certificat sau o diplomă oficială. 
Formare la locul de muncă: Lucrătorii beneficiază de formare individuală la locul de muncă în cadrul întreprinderii care trebuie să îi recruteze după formare. Contractul de muncă este fie pe durată nedeterminată, fie pe durată determinată, cu o durată cel puțin egală cu cea a formării. 
Târgul de locuri de muncă: Acest eveniment de recrutare reunește persoane aflate în căutarea unui loc de muncă și angajatori. Înainte de a participa la eveniment, participanților li se oferă îndrumare pentru a pregăti întâlnirea cu potențialii angajatori. Evenimentul contribuie, de asemenea, la cunoașterea întreprinderilor, la consolidarea încrederii pentru a se angaja în conversații și la încurajarea efectuării de cursuri de formare pe baza informațiilor furnizate de angajatori.
27.	Formarea TIC și sprijinul suplimentar prevăzut în cadrul măsurilor de îndrumare și de plasare pe piața muncii a personalului disponibilizat permit diseminarea competențelor necesare în era industrială digitală și într-o economie eficientă din punctul de vedere al utilizării resurselor, astfel cum se prevede la articolul 7 alineatul (2) din Regulamentul (UE) 2021/691. 
[bookmark: _Ref372214242]28.	Acțiunile propuse, descrise în prezentul document, constituie măsuri active de ocupare a forței de muncă ce se încadrează la acțiunile eligibile prevăzute la articolul 7 din Regulamentul (UE) 2021/691. Aceste acțiuni nu înlocuiesc măsurile pasive de protecție socială. 
29.	Belgia a furnizat informațiile necesare privind măsurile de care este responsabilă întreprinderea vizată în temeiul legislației naționale sau al contractelor colective de muncă. În conformitate cu articolul 9 alineatul (1) din Regulamentul (UE) 2021/691, Belgia a confirmat că măsurile respective nu vor fi înlocuite cu o contribuție financiară din partea FEG.
Buget estimat
Costurile totale estimate sunt de 2 254 980 EUR, incluzând cheltuieli pentru servicii personalizate de 2 168 980 EUR și cheltuieli pentru activitățile de pregătire, gestionare, informare și publicitate, control și raportare de 86 000 EUR.
[bookmark: _Ref372550770]30.	Contribuția financiară totală solicitată din partea FEG este de 1 916 733 EUR (85 % din totalul costurilor).
31.	În conformitate cu articolul 8 alineatul (7) litera (m) din Regulamentul (UE) 2021/691, Belgia a precizat că prefinanțarea și cofinanțarea națională sunt asigurate de VDAB.
	Măsuri
	Numărul de participanți estimat
	Costul estimat per participant 
(EUR)[footnoteRef:18] [18: 	Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Belgia.] 

	Costuri totale estimate
(EUR)[footnoteRef:19]  [19: 	Totalurile nu corespund exact din cauza rotunjirilor.] 


	Servicii personalizate [măsuri în temeiul articolului 7 alineatul (2) al doilea paragraf litera (a) din Regulamentul (UE) 2021/691]

	Grupul operativ
	416
	956
	397 500

	Plasarea pe piața muncii a personalului disponibilizat
	222
	2 290
	508 300

	Medierea activă 
(Actieve bemiddeling)
	168
	1 813
	304 500

	Orientări
(Begeleiding door partners) 
	50
	4 500
	225 000

	Formare și recalificare 
(Opleiding eigen beheer, opleiding SIF, opleiding bij partners) 
	89
	8 118
	722 500

	Formare la locul de muncă
[Opleidingen in onderneming (IBO)] 
	8
	960
	7 680

	Târgul de locuri de muncă
(Jobbeurs)
	96
	36
	3 500

	Subtotal (a):
Procentaj din pachetul de servicii personalizate 
	–
	2 168 980

	
	
	(96,19 %)

	Activități în temeiul articolului 7 alineatul (5) din Regulamentul (UE) 2021/691

	1. Activități de pregătire
	–
	2 500

	2. Gestionare
	–
	35 000

	3. Informare și publicitate
	–
	3 500

	4. Control și raportare
	–
	45 000

	Subtotal (b):
Procentaj din costurile totale:
	–
	86 000

	
	
	(3,81 %)

	Costuri totale (a + b):
	–
	2 254 980

	Contribuția din partea FEG (85 % din costurile totale)
	–
	1 916 733


Perioada de eligibilitate a cheltuielilor
32.	Belgia a început prestarea serviciilor personalizate către beneficiarii vizați la 14 martie 2025. Prin urmare, cheltuielile aferente măsurilor vor fi eligibile pentru o contribuție financiară din FEG de la 14 martie 2025, pentru o perioadă de 24 de luni de la data intrării în vigoare a deciziei de finanțare.
33.	Belgia a început plata cheltuielilor administrative pentru punerea în aplicare a FEG la 6 martie 2025. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG începând cu 6 martie 2025, pentru o perioadă de 31 de luni de la data intrării în vigoare a deciziei de finanțare. 
Sisteme de gestionare și control
34.	Cererea conține o descriere a sistemului de gestionare și control prevăzut la articolul 23 din Regulamentul (UE) 2021/691, care precizează responsabilitățile organismelor implicate. Belgia a informat Comisia că de gestionarea contribuției financiare se va ocupa VDAB. Plățile vor fi efectuate de serviciul financiar al VDAB. Departamentul Finanțe și Buget – Unitatea de audit a Autorității flamande de audit pentru fondurile structurale europene este autoritatea de audit pentru FEG. 
Angajamentele asumate de statul membru în cauză
35.	Belgia a oferit toate garanțiile necesare cu privire la următoarele: 
în contextul accesului la măsurile propuse și al punerii în aplicare a acestora, vor fi respectate principiul egalității de tratament și principiul nediscriminării,
au fost îndeplinite cerințele prevăzute de legislația națională și de legislația UE în ceea ce privește concedierile colective,
se va evita orice fel de dublă finanțare,
contribuția financiară din partea FEG va respecta normele procedurale și de fond ale Uniunii privind ajutoarele de stat.
IMPLICAȚII BUGETARE
Propunerea bugetară
36.	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027[footnoteRef:20] modificat prin Regulamentul (UE, Euratom) 2024/765 al Consiliului din 29 februarie 2024[footnoteRef:21]. [20: 	JO L 433 I, 22.12.2020, p. 11.]  [21: 	JO L, 2024/765, 29.2.2024, ELI: http://data.europa.eu/eli/reg/2024/765/oj. ] 

37.	După examinarea cererii în conformitate cu condițiile stabilite la articolul 13 alineatele (1) și (2) din Regulamentul (UE) 2021/691 și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 1 916 733 EUR, reprezentând 85 % din costurile totale ale măsurilor propuse, cu scopul de a furniza o contribuție financiară ca răspuns la cerere.
38.	Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu articolul 15 alineatul (1) primul paragraf a doua teză din Regulamentul (UE) 2021/691 și astfel cum se prevede la punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:22]. [22: 	JO L 433 I, 22.12.2020, p. 28.] 

Acte conexe
39.	În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al cuantumului de 1 916 733 EUR către linia bugetară relevantă.
40.	Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul (UE, Euratom) 2024/2509[footnoteRef:23]. Respectiva decizie de finanțare va intra în vigoare la data la care Comisiei i se notifică aprobarea transferului bugetar de către Parlamentul European și Consiliu în conformitate cu articolul 15 alineatul (2) primul paragraf din Regulamentul (UE) 2021/691. [23: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare) JO L, 2024/2509, 26.9.2024, ELI: http://data.europa.eu/eli/reg/2024/2509/oj. ] 






RO	12		RO
2026/0038 (BUD)
Propunere de
DECIZIE A PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Belgiei - EGF/2025/007 BE/Casa
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:24], în special articolul 15 alineatul (1) primul paragraf, [24: 	JO L 153, 3.5.2021, p. 48.] 

având în vedere Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:25], în special punctul 9, [25: 	JO L 433 I, 22.12.2020, p. 28.] 

având în vedere propunerea Comisiei Europene,
întrucât:
(1)	Fondul european de ajustare la globalizare pentru lucrătorii disponibilizați (FEG) urmărește să demonstreze solidaritatea și să promoveze locuri de muncă decente și sustenabile în Uniune, oferind sprijin lucrătorilor concediați și lucrătorilor independenți a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și sustenabile. 
(2)	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului[footnoteRef:26], modificat prin Regulamentul (UE, Euratom) 2024/765 al Consiliului[footnoteRef:27], și la articolul 16 din Regulamentul (UE) 2021/691. [26: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).]  [27: 	JO L, 2024/765, 29.2.2024, ELI: http://data.europa.eu/eli/reg/2024/765/oj.] 

(3)	La 23 septembrie 2025, Belgia a depus o cerere de mobilizare a FEG în conformitate cu articolul 8 alineatul (1) din Regulamentul (UE) 2021/691, referitoare la disponibilizările unor lucrători de la Casa din Belgia. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Se consideră că cererea respectivă îndeplinește condițiile de acordare a unei contribuții financiare din FEG, astfel cum sunt prevăzute la articolul 13 din Regulamentul (UE) 2021/691, pe baza evaluării efectuate de Comisie în propunerea de decizie de mobilizare a Parlamentului European și a Consiliului[footnoteRef:28]. [28: 	COM(2026) 3.] 

(4)	Prin urmare, este necesară mobilizarea FEG pentru a se furniza o contribuție financiară în valoare de 1 916 733 EUR ca urmare a cererii depuse de Belgia.
(5)	Pentru a se reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,
ADOPTĂ PREZENTA DECIZIE: 
Articolul 1
În cadrul bugetului general al Uniunii aferent exercițiului financiar 2026, Fondul european de ajustare la globalizare pentru lucrătorii disponibilizați se mobilizează pentru a se furniza cuantumul de 1 916 733 EUR, sub formă de credite de angajament și de credite de plată.
Articolul 2
Prezenta decizie intră în vigoare la data publicării în Jurnalul Oficial al Uniunii Europene. Prezenta decizie se aplică de la [data adoptării][footnoteRef:29]*.  [29: *	Data urmează să fie introdusă de către Parlament înainte de publicarea în JO.] 

Adoptată la Bruxelles,
Pentru Parlamentul European,	Pentru Consiliu,
Președinta	Președintele 

